جمهورباشقانی رجب طیب اردوغان جمهورباشقان‌لیغی ایقامتگاهیندا 39-جو ت.ر.ت اولوسلار آراسی 23 نیسان اوشاق شن‌لیگینه قاتیلان اوشاق‌لاری قبول ائتدی.
بو ایل ده دونیانین مختلیف یئرلرینده تأسف کی اون مین‌لرله اوشاغین 23 نیسانی گؤرمه ایمکانینی تاپا بیلمدیگینی ایفاده ائدن اردوغان شاعر ناظیم حکمت-ین " قیز اوشاغی" شعریندن ده بیر حیصه سسلن‌دیره‌رک دئدی کی، اوشاق‌لار اؤلدورولمه‌سین. بؤیوک‌لرین سبب اولدوغو ساواش لارین منفی نتیجه‌لرینه اوشاق‌لار معروض قالیر، بونون گوناهینی اونلار چکیر. بیز اوشاق یاشاسین ایستییریک. اوشاق‌لار یاشاسین کی، بؤیوینده داها گؤزل بیر دونیانین یارانماسینا تحفه وئرسین‌لر. داها دا اهمیت‌لی‌سی اوشاق یالنیز یاشاماقلا قالماسین، اؤزلرینی گوون ایچینده حیس ائتسین‌لر، یئمکدن گئییمه، تحصیل‌دن ساغلیغا هر جور خیدمتی آلسین‌لار ایستییریک.
تورکیه‌نین مختلیف اجتماعی و غیری -حکومت تشکیلات‌لاری‌نین واسطه‌سیله مختلیف اؤلکه‌لرده اوشاق‌لارا یونلیک کؤمک، تحصیل، ساغلیق فعالیت‌لری ایجرا ائتدیگینی قئید ائدن اردوغان بیلدیردی کی، اینسانین، هله اوشاغین اولدوغو یئرده بیز باشقا بیر اولچو آختارماریق. دونیا‌داکی بوتون دونورلار آراسیندا بو موضوع دا تورکیه، آمریکا-دان  سونرا ایکینجی یئرده‌دیر. آیریجا عمومی داخلی محصوللا (تولید ناخالص داخلی) مقایسه‌ده تورکیه بیرینجی یئری توتور. چونکی بیز دردلی یک.  بیز مظلوم و ضرر چکمیش اوشاق‌لارین یانیندا یئر آلماغا داوام ائدجییک.
